Publication: Magyar Közlöny
Issue: MK-2003-42 (Year: 2003, Number: 42)
Era: 1990-2004
Section: 10. számú melléklet a 44/2003. (IV. 26.) FVM rendelethez
Paragraph Index: 1795

5. Vizsgálat 5.1. „A” módszer: Hamvasszuk a mintát a nyers hamu meghatározására leírt módszerrel. A nyers hamu meghatározásnál kapott hamu szintén használható jelen meghatározáshoz. Tegyük a hamut egy 250–400 ml-es fõzõpohárba és adjunk hozzá 75 ml 3N sósavoldatot (3.1.). Hozzuk lassan forrásba és forraljuk óvatosan tizenöt percig. Szûrjük a még meleg oldatot hamumentes szûrõn, és mossuk a szûrõn levõ maradékot meleg vízzel addig, míg már nem adja a savas reakciót. Szárítsuk a maradékot tartalmazó szûrõt és hamvasszuk egy elõre lemért tégelyben 550 oC-nál nem alacsonyabb, de 700 oC-nál nem magasabb hõmérsékleten. Exszikkátorban hûtsük le és mérjük. 5.2. „B” módszer: Mérjünk be 1 mg pontossággal 5 g mintát egy 250–400 ml-es fõzõpohárba. Adjunk hozzá 25 ml vizet és 25 ml 3N sósavoldatot (3.1.), keverjük össze és várjuk meg a pezsgés megszûntét. Adjunk hozzá további 50 ml 3N sósavoldatot (3.1.). Várjuk meg a gázfejlõdés teljes megszûntét, helyezzük a fõzõpoharat forró vízfürdõbe és tartsuk ott 30 percig vagy tovább, ha szükséges, hogy az esetleg jelenlévõ keményítõ hidrolízise teljes legyen. Még melegen szûrjük hamumentes szûrõn és mossuk a szûrõt 50 ml meleg vízzel (lásd 7.). Tegyük a maradékot tartalmazó szûrõt hamvasztó tégelybe, szárítsuk és hamvasszuk 550 oC-nál nem alacsonyabb, de 700 oC-nál nem magasabb hõmérsékleten. Tegyük a hamut egy 250–400 ml-es fõzõpohárba és adjunk hozzá 75 ml 3N sósavoldatot (3.1.); és folytassuk az 5.1. második bekezdése alapján.

Source: https://magyarkozlony.hu/hivatalos-lapok/69b88ec8e02037a8d3637eee652ef17e0ba2ad2b/dokumentumok/e4451c379dbc96be3daac423580de092693182bb/letoltes